b"\n_START_ARTICLE_\nHabitatge al raval de Mart\xc3\xad Folguera, 19\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge entre mitjaneres estructurat en planta baixa, entresol a un dels costats, principal i primer. L'entrada de l'habitatge \xc3\xa9s un arc de mig punt de grans dimensions, la porta \xc3\xa9s de dues fulles de fusta treballada. A la part superior, a la seva dreta hi trobem una finestra, un arc de mig punt molt semblant al de la porta que est\xc3\xa0 a la just mateixa al\xc3\xa7ada, que \xc3\xa9s l'entresol. El pis principal destaca sobretot per la gran tribuna que sobressurt, i que t\xc3\xa9 tota la zona central de vidre per guanya major luminositat. El primer pis t\xc3\xa9 un balc\xc3\xb3 de dues obertures aprofitant el sostre de la tribuna. Les obertures s\xc3\xb3n allindanades, amb llindes i muntants for\xc3\xa7a ornamentats. Al damunt seu hi ha un fals entaulament de pedra amb m\xc3\xa8nsules al centre i pilastres acanalades. L'edifici est\xc3\xa0 rematat per un front\xc3\xb3 mixtilini decorat amb garlandes de motius vegetals."